OpenLLM-France/wikimedia huggingface dataset:
# Nubhetepti

Nubhetepti (nb-ḥtp.tỉ, "L'or [=Hathor] està satisfet") va ser una reina egípcia de la XIII dinastia. Es desconeix amb quin rei es va casar. És coneguda principalment pels seus segells d'escarabat, que es poden datar pel seu estil a la dinastia XIII, cap al 1750 aC. També se la coneix per una estatueta trobada a Semna.
Nubhetepti en jeroglífic :
Tenia els títols de "Dona del rei" i "Mare del Rei", el que indica que estava casada amb un rei i va ser mare d'un altre. Es desconeix la identitat de tots dos. Tanmateix se l'ha relacionat amb el rei Hor, el qual tenia una filla anomenada Nubhetepti-khered. Aquest nom es tradueix com a "Nubhetepti-la nena", el que indicaria que hi havia al mateix moment una altra Nubhetepti més gran. Per això s'ha argumentat que Nubhetepti era l'esposa del rei Hor i potser la mare de la pròpia princesa Nubhetepti-khered. Si fos així Nubhetepti podria haver estat la mare dels reis Sekhemre Kutawire i/o Djedkhepereu, els quals es creu que eren fills d'Hor.
Hi ha altres escarabats d'una reina també anomenada Nubhetepti amb els títols de "Gran esposa reial" i "Unida amb la corona blanca". Tot i així es considera que aquests escarabats pertanyen a una altra reina amb el mateix nom o, fins i tot, a la mateixa Nubhetepti en dues etapes diferents de la seva vida.

## Referències

* ↑ Ranke, 1935, p. 192.
* 1 2 Dodson i Hilton, 2004, p. 111.
* ↑ Baker, 2008, p. 289-290.
* ↑ Ryholt, 1997.
* ↑ Grajetzki, 2005, p. 41.

## Vegeu també

* La dona a l'Antic Egipte.

## Bibliografia

* Baker, Darrell D. The Encyclopedia of the Pharaohs: Volume I - Predynastic to the Twentieth Dynasty 3300–1069 BC (en anglès). Stacey International, 2008. ISBN 978-1-905299-37-9.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Ranke, Hermann. Die ägyptische Persönennamen (en alemany). vol. I. Glückstadt: Verlag von J. J. Augustin, 1935.
* Ryholt, Kim. The Political Situation in Egypt during the Second Intermediate Period, c.1800-1550 BC (en anglès). Copenhagen: Museum Tusculanum Press, 1997. ISBN 87-7289-421-0.
# Nubiologia

Nubiologia és l'especialització en l'estudi de Núbia.
El terme va començar a existir els anys seixanta quan es va construir la resclosa d'Assuan, aprovat pel president Nasser el 1958. La pujada del nivell de l'aigua cobria molts monuments de Núbia a Egipte i el Sudan. A partir de 1959 una crida mundial al salvament va ser feta per intel·lectuals, i entre 1959 i 1967 més de 40 equips de tot el món van treballar per excavar 500 kilòmetres de la vora del riu. Es van descobrir milers d'objectes els quals van ser repartits per museus d'arreu del món i alguns temples van ser moguts de lloc i d'altres desmuntats i portats a països d'Europa com els Països Baixos, Catalunya, i d'altres, i als Estats Units. Aquest gran esforç va fer de Núbia una de les regions més conegudes arqueològicament i va iniciar el camí de l'especialització de nubiologia en haver-hi ja suficients dades.
Des del 1970 part dels experts que van participar en el rescat van començar a treballar en el camp de l'estudi dels objectes i de la història de Núbia, i se'n van afegir d'altres. Així després dels fets, es van iniciar moltes exploracions sobretot al nord del Sudan, a la part de Núbia que no havia quedat coberta per les aigües. Actualment uns 20 equips arqueològics treballen al Sudan.
Especialitzacions similars però d'un altre àmbit geogràfic, són l'egiptologia, l'assiriologia, la hititologia, la mitanologia, la urartologia i l'elamologia.
# Trichomycterus heterodontus

Trichomycterus heterodontus és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 8,3 cm de llargària total.

## Distribució geogràfica

Es troba a l'Argentina.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eigenmann, C. H. 1917. Descriptions of sixteen new species of Pygidiidae. Proc. Am. Philos. Soc. v. 56: 690-703.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trichomycterus hasemani

Trichomycterus hasemani és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 1,8 cm de llargària total.

## Distribució geogràfica

Es troba a la conca del riu Amazones.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eigenmann, C. H. 1914. Some results from studies of South American fishes. IV. New genera and species of South American fishes. (Contrib. Zool. Lab. Ind. Univ. Núm. 135). Ind. Univ. Studies Núm. 20: 44-48.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bridel

Bridel (en luxemburguès: Briddel)) és una vila centre administratiu de la comuna de Kopstal del districte de Luxemburg al cantó de Capellen. Abans de l'1 de juliol de 1853, Bridel formava part del municipi de Steinsel. Està a uns 6,2 km de distància de la Ciutat de Luxemburg.

## Referències

* ↑ «Bridel, Luxembourg». [Consulta: 14 desembre 2019].
# Bridei V

Bridei V, també conegut amb el nom de Brude mac Uurguist, va ser rei del regne picte de Fortriu del 761 al 763.
Era el germà petit del rei Óengus I. Sembla que va accedir al tron quan ja era força gran, a la mort del seu germà. Els Annals d'Ulster i els Annals de Tigernach mencionen la seva mort el 763, el que és coerent amb la Crònica picta que li atribueix un regnat de tan sols dos anys.

## Referències

* ↑ Calise, 2002, p. 185.
* ↑ Annals d'Ulster, AU 763.10
* ↑ Annals de Tigernach, T 763.8
* ↑ Skene, 1867, p. 7.

## Bibliografia

* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
* Skene, W. F.. Chronicles Of The Picts,Chronicles Of The Scots, And Other Early Memorials Of Scottish History (llibre). Edinburgh: H.M General Register House, 1867. «Reimprès per Kessinger Publishings's (2007) ISBN 1432551051»
# Newport (Carolina del Sud)

Newport és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 4.033 habitants.

## Demografia

Segons el cens del 2000, Newport tenia 4.033 habitants, 1.381 habitatges i 1.180 famílies. La densitat de població era de 174 habitants/km².
Dels 1.381 habitatges en un 45% hi vivien nens de menys de 18 anys, en un 75,2% hi vivien parelles casades, en un 7,8% dones solteres, i en un 14,5% no eren unitats familiars. En el 12,3% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,1% tenia menys de 18 anys, un 6,7% entre 18 i 24, un 31,3% entre 25 i 44, un 26,2% de 45 a 60 i un 6,8% 65 anys o més.
L'edat mediana era de 36 anys. Per cada 100 dones de 18 o més anys hi havia 95,8 homes.
La renda mediana per habitatge era de 59.564 $ i la renda mediana per família de 67.212 $. Els homes tenien una renda mediana de 45.167 $ mentre que les dones 27.594 $. La renda per capita de la població era de 24.237 $. Entorn del 0,7% de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.
# Newmarket (Nou Hampshire)

Newmarket és una població dels Estats Units a l'estat de Nou Hampshire. Segons el cens del 2007 tenia 9.485 habitants.

## Demografia

Segons el cens del 2000, Newmarket tenia 8.027 habitants, 3.379 habitatges, i 1.949 famílies. La densitat de població era de 247 habitants per km².
Dels 3.379 habitatges en un 29,1% hi vivien nens de menys de 18 anys, en un 45,6% hi vivien parelles casades, en un 0% dones solteres, i en un 42,3% no eren unitats familiars. En el 27,5% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,1% tenia menys de 18 anys, un 13,3% entre 18 i 24, un 37,2% entre 25 i 44, un 18,9% de 45 a 60 i un 8,4% 65 anys o més.
L'edat mediana era de 33 anys. Per cada 100 dones de 18 o més anys hi havia 95,1 homes.
La renda mediana per habitatge era de 46.058$ i la renda mediana per família de 53.750$. Els homes tenien una renda mediana de 38.089$ mentre que les dones 26.375$. La renda per capita de la població era de 22.085$. Entorn del 5,7% de les famílies i el 8,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newmarket». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Newmarket». American Fact Finder. Oficina del Cens dels Estats Units, 12-01-2010.
# Tuomos

Els tuomos són els membres d'un clan ijaw que viuen a l'estat del Delta. Els tuomos parlen el dialecte tuomo de la llengua izon.
El nom de tuomo prové de Tu, avantpassat dels tuomos que va abandonar la ciutat d'aboh i pare d'Osuku, que va fundar la ciutat de Tuomo.

## Història

Els avantpassats dels tuomos formaren part de l'emigració de la ciutat d'Ujo-Gbbaran al mateix temps que Gbaranmatu i Arogbo entre els anys 1000 i 1200. Van acompanyar a aquests últims; primer es van assentar a Ukpe i després van anar riu Forcados amunt fins a la zona de Patani. A allà foren veïns dels erowhes (un clan edo). Degut a les activitats dels que feien ràzzies per a capturar esclaus van abandonar aquesta zona i juntament amb una secció dels erowhes van emigrar i es van assentar a Effurun.
Posteriorment, els tuomos van emigrar cap a Aboh, ciutat que van abandonar a causa dels caçadors d'esclaus i es van assentar a la població tarakiri d'Isampou abans d'assentar-se definitivament a la ciutat de Tuomo, a on van esdevenir un clan.
Entre les ciutats i poblacions tuomos hi ha: Tuomo, Torugbene, Tugbene i Tamiegbe.

## Referències

* 1 2 3 4 5 tuomos a ijawland.info
* ↑ llengua izon a l'ethnologue

## Bibliografia

* Alagoa E J. - A History of the Niger Delta - An historical interpretation of Ijo oral traditions. (1972 University of Ibadan Press).
* Owonaro S K - The History of Ijo and her Neighbouring tribes in Nigeria. (1949 Niger printing Press Lagos).
# Bowling Green (Ohio)

Bowling Green és una població dels Estats Units a l'estat d'Ohio. Segons el cens del 2000 tenia 29.636 habitants.

## Demografia

Segons el cens del 2000, Bowling Green tenia 29.636 habitants, 10.266 habitatges, i 4.434 famílies. La densitat de població era de 1.127,3 habitants per km².
Dels 10.266 habitatges en un 20,2% hi vivien nens de menys de 18 anys, en un 33,2% hi vivien parelles casades, en un 7,5% dones solteres, i en un 56,8% no eren unitats familiars. En el 34,3% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,84.
Per edats la població es repartia de la següent manera: un 13,1% tenia menys de 18 anys, un 46,6% entre 18 i 24, un 19,5% entre 25 i 44, un 13,2% de 45 a 60 i un 7,6% 65 anys o més.
L'edat mediana era de 22 anys. Per cada 100 dones de 18 o més anys hi havia 85,4 homes.
La renda mediana per habitatge era de 30.599 $ i la renda mediana per família de 51.804 $. Els homes tenien una renda mediana de 33.619 $ mentre que les dones 25.364 $. La renda per capita de la població era de 15.032 $. Aproximadament el 8% de les famílies i el 25,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bowling Green». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bowling Green». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Núria Font

Núria Font (Capellades, 1958 - Girona, 22 d'octubre de 2017) va ser una videoartista catalana, Premi Nacional de Dansa el 2009. Inicià la seva carrera en el món del cinema però ràpidament va centrar-se en la filmació de la dansa.
Va dirigir projectes culturals relacionats amb el vídeo, la videodansa i les arts electròniques, i se'n destaquen col·laboracions amb Mal Pelo o Àngels Margarit, entre d'altres. Va crear l'associació sense ànim de lucre NU2’S, que va produir el programa del Canal 33 ‘Territoris dansa’, que també va dirigir.
Entre 1984 al 2003 va dirigir la Mostra de VideoDansa, biennal dedicada a les imatges de la dansa i va ser professora del Màster de Comissariat d'Art i Nous Mitjans d'ESDI/MECAT i professora titular de Noves Tecnologies aplicades a la dansa de l'Institut del Teatre de Barcelona.

## Referències

* 1 2 3 «Mor als 59 anys la videoartista Núria Font, Premi Nacional de la Dansa 2009». Arxivat de l'original el 2018-01-27. [Consulta: 27 gener 2018].
* ↑ «Núria Font — Danza.es» (en castellà). [Consulta: 27 gener 2018].
* ↑ «Mor la videoartista Núria Font als 59 anys». Ara.cat.
# Núria Florencio Cabré

Núria Florencio Cabré (9 de setembre de 1974) va ser una ciclista professional catalana. Ha combinat tant el ciclisme en ruta com la pista.
El seu pare Josep i el seu germà Xavier, també han estat ciclistes professionals.

## Palmarès

* 1993
** Campiona d'Espanya en persecució
* 1994
** Vencedora d'una etapa a l'Emakumeen Bira
** 2a al Campionat d'Espanya en contrarellotge
* 1995
** Campiona d'Espanya en persecució
** Campiona d'Espanya en puntuació
** Vencedora d'una etapa a la Volta a Navarra
** 2a al Campionat d'Espanya en contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
# Universitat de Sabratha

La Universitat de Sabratha (àrab: جامعة صبراتة, Jāmiʿat Ṣabrāta) és una de les universitats públiques més grans de Líbia. Es va establir el 2015 a la ciutat de Sabratha, Líbia, amb divuit campus repartits per ciutats de la costa a l'oest de la capital, Trípoli.

## Facultats

* Facultat d'Enginyeria
* Facultat d'Economia i Ciències Polítiques
* Facultat de Ciències
* Facultat d'Educació
* Facultat de Dret
* Facultat d'Idiomes
* Facultat d'Arts
* Facultat de Belles Arts i Mitjans de Comunicació
* Facultat d'Agricultura
* Facultat d'Educació Física
* Facultat de Ciències Socials
* Facultat de Xaria
* Facultat de Veterinària
* Facultat de Turisme i Arqueologia
* Facultat de Tecnologies de la Informació
* Facultat de Medicina i Ciències de la Salut
* Facultat de Tecnologia Mèdica
* Facultat de Ciències Administratives i Financeres
* Facultat de Postgrau

## Publicacions

* Journal of Applied Science-Sabratha University
* Sabratha University Scientific Journal

## Referències

* ↑ "Sabratha University" About
* ↑ «Scientific Journal of Applied Sciences of Sabratha University». [Consulta: 24 agost 2022].
* ↑ «مجلة جامعة صبراتة العلمية». [Consulta: 24 agost 2022].
# Byers (Colorado)

Byers és una concentració de població designada pel cens dels Estats Units a l'estat de Colorado. Segons el cens del 2000 tenia 1.233 habitants.

## Demografia

Segons el cens del 2000, Byers tenia 1.233 habitants, 436 habitatges, i 327 famílies. La densitat de població era de 111,2 habitants per km².
Dels 436 habitatges en un 41,1% hi vivien nens de menys de 18 anys, en un 58,5% hi vivien parelles casades, en un 9,6% dones solteres, i en un 24,8% no eren unitats familiars. En el 18,6% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,21.
Per edats la població es repartia de la següent manera: un 31,6% tenia menys de 18 anys, un 7,6% entre 18 i 24, un 29,4% entre 25 i 44, un 24,1% de 45 a 60 i un 7,2% 65 anys o més.
L'edat mediana era de 34 anys. Per cada 100 dones de 18 o més anys hi havia 103,6 homes.
La renda mediana per habitatge era de 43.750 $ i la renda mediana per família de 46.250 $. Els homes tenien una renda mediana de 40.556 $ mentre que les dones 25.750 $. La renda per capita de la població era de 17.924 $. Entorn del 6% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Byers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Byers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Bygdøy

Bygdøy, o Bygdø és una península situada en el costat occidental d'Oslo, Noruega. Administrativament, Bygdøy pertany al burg de Frogner. Bygdøy és també la seu de cinc museus nacionals així com una propietat reial.

## Turisme

Bygdøy té parcs, boscos i platges incloent-hi la platja nudista Huk. L'any 1885, hi havia només 111 cases a Bygdøy, però avui, la majoria dels jardins enormes han estat dividits en petites parcel·les de terra, fent de Bygdøy, en gran part, una zona residencial que conserva un perfil demogràfic de luxe. La Propietat Reial Bygdøy (Bygdøy kongsgård), la residència d'estiu oficial del Rei de Noruega i l'Oscarshall, el lloc de la Galeria de la Reina Josefina estan ubicats també aquí. Grans zones d'aquesta àrea com la Propietat Reial Bygdøy són zones de creixement protegides al desenvolupament.

## Museus

A Bygdøy s'hi troben també cinc museus
* Museu Kon-Tiki (Kon-Tiki Museet) – alberga exposicions de les expedicions de Thor Heyerdahl
* Museu del Poble Noruec (Norsk Folkemuseum) – un museu a l'aire lliure amb edificis, re-ubicat de la ciutat i districtes rurals
* Museu de Vaixells Vikings d'Oslo (Vikingskipshuset) – alberga els vaixells d'Oseberg, de Gokstad i de Tune
* Museu Marítim Noruec (Norsk Maritimt Museum) – exhibicions de la cultura costanera i història marítima
* Museu del Fram (Frammuseet) – Seu del vaixell Fram usat per Roald Amundsen

## Referències

* ↑ Jon Gunnar Arntzen. «Oscarshall». Store norske leksikon.
* ↑ Jon Gunnar Arntzen. «Bygdøy kongsgård». Store norske leksikon.
* ↑ Anne-Sofie Hjemdahl. «Kon-Tiki Museet». Store norske leksikon. [Consulta: 1r desembre 2016].
* ↑ Anne-Sofie Hjemdahl. «Norsk Folkemuseum». Store norske leksikon. [Consulta: 1r desembre 2016].
* ↑ Anne-Sofie Hjemdahl. «Vikingskipshuset på Bygdøy». Store norske leksikon. [Consulta: 1r desembre 2016].
* ↑ Audun Grimstad. «Norsk maritimt museum». Store norske leksikon. [Consulta: 1r desembre 2016].
* ↑ Susan Barr. «Roald Amundsen». Norsk biografisk leksikon. [Consulta: 1r desembre 2016].

## Enllaços externs

* Kon-Tiki Museu - Thor Heyerdahl Fundació de Recerca
* Bygdøy, el centre de Museus d'Oslo
# Émile Friol

Émile Friol (Lió, 6 de març de 1881 - Amiens, 6 de novembre de 1916) va ser un ciclista francès que fou professional entre 1904 i 1914. Es dedicà principalment al ciclisme en pista en la modalitat de velocitat, en què guanyà dos Campionats del Món.
Va morir en un accident de motocicleta durant la Primera Guerra Mundial.

## Palmarès

* 1904
** Campió de França de velocitat
* 1906
** Campió de França de velocitat
* 1907
** Campió del món de velocitat
** Campió d'Europa en Velocitat
** Campió de França de velocitat
** 1r al Gran Premi de París
** 1r al Gran Premi de Reims
* 1908
** 1r al Gran Premi de l'UVF
* 1909
** 1r al Gran Premi de París
* 1910
** Campió del món de velocitat
** Campió d'Europa en Velocitat
** Campió de França de velocitat
** 1r al Gran Premi de París
** 1r al Gran Premi de l'UVF
** 1r al Gran Premi de Reims
* 1911
** 1r al Gran Premi de l'UVF
* 1913
** Campió de França de velocitat

## Referències

* Resultats a memoire-du-cyclisme.eu
* Resultats a sitiodeciclismo.net
* Resultats a cyclebase.nl
* Resultats a museociclismo.it